Hami ringkond
Hami ringkond on 2. järgu haldusüksus (ringkond) Hiinas Xinjiangis. Piirneb põhjas ja kirdes Mongooliaga. Hõlmab Tian Shani idaosa. Kõrgeim tipp on Karlik (4925 m). Madalaim punkt asub Hami nõos ja on ligi 150 m allpool merepinda. Ringkonnas valitseb mandriline kliima. Õhutemperatuur kõigub 43 °C-st suvel –32 °C-ni talvel. Hami ringkonnas on rikkalikud nikli- ja vasemaagi leiukohad. Ringkonna elanikest oli 2000. aastal 68,95% hiinlasi, 18,42% uiguure, 8,76% kasahhe ja 2,97% hueisid.